אל-עדייסה

אל-עדייסה (, בתעתיק מדויק: אלעדיסה, בהגייה ספרותית: אַל-עֻדַ֫יְסַה, בהגייה מקומית, בקירוב: אֶל-עַדֶ֫יְסֶה או אֶל-עַדַ֫יְסִי) או בקיצור עדייסה (בערבית: عديسة) הוא כפר לבנוני בנפת מרג' עיון בדרום לבנון.

== שם ==
לפי אדוארד הנרי פאלמר, השם היה "עודייתַ'ת א-תחתא" שפירושו הוא "עודיית'ה התחתונה".<ref>Palmer, 1881, p. [https://archive.org/stream/surveyofwesternp00conduoft#page/31/mode/1up 31]</ref> להבדיל מ"עודייתַ'ה אל-פוקא" שפירושה: עודייתַ'ה העליונה, שהייתה בסמוך וגבוה יותר (ראו להלן).

== מיקום ==
היישוב ממוקם על גבעה בגובה של 700 מטרים מעל פני הים, סמוך לגבול ישראל–לבנון ומשקיף על קיבוץ משגב עם.<ref>"[http://www.haaretz.com/print-edition/news/israel-returns-fire-four-lebanese-reported-dead-1.305849 Israel returns fire, four Lebanese reported dead]," Haaretz, August 4, 2010.</ref>

== היסטוריה ==
=== התקופה העות'מאנית ===
מעט צפונית לאל-עדייסה נמצא מקום שנקרא בעבר "עודיית'ה אל-פוקא" (העליונה). ב-1875 תיאר אותו ויקטור גרן כ"רמה מוגבהת עטורת חורבות של מבצר קטן בעל צורה מלבנית, שאורכו ארבעים צעדים על שלושים ברוחב. הוא בעבודת הריסות, עם מעטפת חיצונית של אבנים רגילות בגודל קטן, ושטחו הפנימי מחולק למספר תאים".<ref>Guérin, 1880, p. [https://archive.org/stream/descriptiongogr00gugoog#page/n311/mode/1up 271]; as given in Conder and Kitchener, 1881, SWP I, p. [https://archive.org/stream/surveyofwesternp01conduoft#page/137/mode/1up 137]</ref> ב-1881 מצאה שם משלחת של הקרן לחקר ארץ ישראל "בניין סָרָצֶנִי הרוס עם בור מים אחד".<ref name="SWP137">Conder and Kitchener, 1881, SWP I, p. [https://archive.org/stream/surveyofwesternp01conduoft#page/137/mode/1up 137]</ref> עוד מצאה המשלחת "בורות מים ומספר משקופים".<ref name="SWP137" /> הסקר ציין גם שמדובר ב"כפר, בנוי מאבן, המכיל כ-250 מתואלים, השוכן בעמק מוקף אדמה חקלאית. מתקיים כאן שוק יום אחד בשבוע. אספקת המים מגיעה ממעיין בכפר, ממעיין קרוב, וממספר בורות מים".<ref>Conder and Kitchener, 1881, SWP I, p. [https://archive.org/stream/surveyofwesternp01conduoft#page/89/mode/1up 89]</ref>

שלט באל-עדייסה, המשקיף על [[ישראל]]

=== המחצית הראשונה של המאה ה-20 ===
בשנות ה-20 וה-30 של המאה ה-20 החלו לעבור חלק מקווי התחבורה בין לבנון לארץ ישראל, דרך אל-עדייסה. בסוף שנות ה-40 הוקמה ביישוב תחנת מכס.

באותן שנים הייתה תנועת מרי נגד השלטון הקולוניאלי של צרפת בלבנון ואחד המורדים הידועים היה בן הכפר – (1894–1926), שנדון למוות.

=== רצועת הביטחון ===
הכפר נכלל ברצועת הביטחון שהתקיימה משנת 1985 ועד לנסיגת צה"ל בשנת 2000. חלק מתושביו שירתו בצד"ל. זה היה היישוב הראשון שנכבש על ידי צה"ל ב־1977 והיישוב האחרון שממנו נסוג צה"ל בשנת 2000.

=== 2010 ===
בכפר התרחשה תקרית הגבול בגבול ישראל–לבנון (2010), שבה נרשמו חילופי אש בין כוחות צה"ל לצבא לבנון. כמה פגזי ארטילריה ישראלית פגעו בכפר במהלך הלחימה.

=== מבצע "מגן צפוני" ===
בינואר 2019, במסגרת מבצע מגן צפוני, חפר צה"ל אל מול הכפר כדי לשלול ולסכל מנהרות אל שטח ישראל. צבא לבנון הגיש מחאה ליוניפי"ל בשל עבודות שביצע כוח צה"ל מעבר לגדר המערכת בשטח שבין הגדר לקו הכחול.

=== מלחמת חרבות ברזל ===
במהלך מלחמת חרבות ברזל בוצעו מספר תקיפות של חזבאללה מכיוון הכפר לעבר שטח ישראל. צה"ל תקף מספר פעמים עמדות, מתקנים ופעילי חזבאללה שהיו שם.

== אוכלוסייה ==
בשנת 2014 היו רשומים ביישוב 4,024 בעלי זכות בחירה לפרלמנט הלבנוני.

== קישורים חיצוניים ==

== הערות שוליים ==

קטגוריה:ציטוט מקור בשפה זרה (צרפתית)
קטגוריה:מחוז א-נבטיה: יישובים